dh-unibe/image-text_koenigsfelden-charters-post-1500 huggingface dataset:
Ich, Heinrich Suter, hoffmeister zuͦ Kûngsfeld, bekenn offenlich mitt disem brieff, das
ich innamen und an statt der hochwirdigen und wolgebornen frowen, frow Appoloniē,
gräffin von Hochemberg, aͤpptissin, und gemeiner convent frowen zuͦ Kûngsfeld,
miner gnedigen frowen, ✳ dem bescheidnen Uͤlin Nater, Hensli Naters sun von Boswil,
zuͦ rechtem mannlechen gelichen hab ✳ fûnffthalb juchart akern zuͤ Bremgartē
uff der aͤbne an der von Gnadental guͤtern gelegen, stossent herfûr än den weg, der
da gat uff den Stalden hinden an den fuͤsweg, ✳ der gon Lippliswald gät, ✳ ruͤrent zuͤ lechē
har von ir gnaden sloss Hapspurg. ✳ lich im̄ die also zuͤ handen sin selbs und siner
erben lechens genosz, ✳ was ich im̄ innamē als vor von recht daran lichen sol und
mag hinfûr inn zuͦ habend, zenutzent und zuͤ niessend ✳ und den genemptē minen
gnedigen frowen und dem gotzhus Kùngsfeld ✳ davon und mitt gehorsam gehörig und dienstig zù sind als ein lechenman sinē lechenhnˀ ze thuͦnd vˀbunden
und lechens und landsrecht ist, ✳ des er mir ouch gesworn und darumb einen
gegenbrieff geben hat. und herumb des zuͦ warem urkûnd hab ich, obgen̄tˀ
hoffmeister, im̄ disen brieff innamen wie vor mitt minē eignē, angehenktem
insigel versigelt und geben uff sannt Jörgē tag nach der gepurt Cristi unsˀ
herren viertzechenhundert achtzig und drû jar.
Konigsf. 798
1483 ✳
21 ✳
Nͦ✳ 68 ✳
K ✳ T ✳ 119 ✳
Staatsarchiv
AARGAU